Diari Oficial de la Generalitat Valenciana


Sumari del DOGV 8322, del 21-06-2018 (2018/5865)

RESOLUCIÓ de 12 de juny de 2018, de la Conselleria d'Educació, Investigació, Cultura i Esport, per la qual es dóna compliment a la interlocutòria de 21 de maig de 2018, de la peça de mesures cautelars número 4/000283/6165-Z.A.A., de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5865


Data del document
:   12-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 12 de juny de 2018, de la Conselleria d'Educació, Investigació, Cultura i Esport, per la qual es dóna compliment a la interlocutòria de 21 de maig de 2018, de la peça de mesures cautelars número 4/000283/7846-M.L.U., de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2018/5865]  
  
Vista la interlocutòria de data 21 de maig de 2018, de la peça de mesures cautelars número 4/000283/6710-U.D.Y., de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies del Col·legi La Purísima, Hermanas Franciscanas de la Inmaculada, d'Alzira, i per a donar-hi compliment, es dicta la present resolució sobre la base dels següents:  
  
Fets  
Primer. Per la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius en la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017), al centre La Purísima, d'Alzira, codi 83114503, respecte de l'etapa de Batxillerat, la qual cosa interessa al present procediment, se li concerten 1 unitat de 1r. curs i 2 unitats de 2n curs (amb caràcter provisional).  
  
Segon. Pel Col·legi La Purísima, Hermanas Franciscanas de la Inmaculada, d'Alzira, es va interposar, dins del termini i en la forma escaient, recurs contenciós administratiu, que donà lloc al procediment ordinari número 4/000283/2395-ID, es va demanar en el text del recurs com a mesura cautelar la suspensió de l'execució de la resolució contra la qual es recorria, i es formà peça de mesures cautelars.  
Tercer. Per la interlocutòria de data 20 de juliol de 2017, de la peça de mesures cautelars número 4/000283/9830-FI, s'acorda adoptar la mesura cautelar de manteniment del concert de la unitat suprimida, prèvia presentació de la corresponent caució. Contra aquesta interlocutòria es va recórrer en reposició, que va ser resolta per la interlocutòria de 14 de setembre de 2017, en què es desestima el recurs de reposició interposat per la Conselleria d'Educació, Investigació, Cultura i Esport.  
Quart. Per la provisió de la Sala de data 21 de maig de 2018, s'admet com a suficient i es declara bastant l'aval presentat pel recurrent, i s'insta la conselleria perquè porte a efecte la suspensió de l'execució acordada.  
Vist tot això, i prèvia proposta del director general de Centres i Personal Docent, en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
La suspensió de l'execució de la Resolució de 19 de maig de 2017, de la Conselleria d'Educació, Investigació, Cultura i Esport, respecte del centre La Purísima, d'Alzira, codi 74444192, i per tant, entendre concertades 2 unitats de 1r curs de Batxillerat, mentre dure el P. O. 4/000243/7445-WC.  
  
Segon  
Inscriure aquesta circumstància en el Registre de Centres Docents de la Comunitat Valenciana. La present resolució tindrà efectes retroactius a data 1 de setembre de 2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 12 de juny de 2018. El conseller d'Educació, Investigació, Cultura i Esport: Vicent Marzà Ibáñez.